ג'ורג' גאלאוויי

ג'ורג' גאלאווי ב-[[5 במאי 2005]]
ג'ורג' גאלאווי ב-[[24 בפברואר 2007]]ג'ורג' גאלאוויי (באנגלית: George Galloway; נולד ב-16 באוגוסט 1954) הוא פוליטיקאי, שדרן רדיו וסופר בריטי ממוצא אירי וסקוטי. היה חבר הפרלמנט הבריטי מטעם מפלגות הלייבור וריספקט ומפלגת הפועלים הבריטית אותה הקים. נודע בעיקר עקב דעותיו האנטי-ציוניות הקיצוניות.

==קריירה==
=== קריירה פוליטית ===
משנת 1987 כיהן גאלאוויי כחבר פרלמנט מטעם המחוזות גלאזגו הילהד וגלאזגו קלווין, מטעם מפלגת ממפלגת הלייבור (העבודה) הבריטית.

ב-2003 גורש גאלאוויי ממפלגת הלייבור של הממלכה, בעקבות התנגדותו להשתתפותה של הממלכה המאוחדת במלחמת עיראק והקים סיעת יחיד בשם ריספקט. כנציג סיעה זו נבחר במאי 2005 לבית הנבחרים הבריטי מטעם מחוז בת'נל גרין ובואו בלונדון רבתי שבו האחוז הגבוה ביותר של מוסלמים בבריטניה (מעל 40%).

בבחירות 2010 התמודד גאלאוויי במחוז בחירה אחר (Poplar & Limehouse), והפסיד למועמד של מפלגת הלייבור. ב-2012 נבחר בבחירות הביניים שוב לפרלמנט כנציג מחוז הבחירה מערב ברדפורד, שהיה קודם לכן בשליטת הלייבור. בבחירות 2015 הובס גאלאוויי ואיבד את מקומו בפרלמנט.

בשנת 2024 התמודד על מושב בפרלמנט שהתפנה במחוז הבחירה רוצ'דייל. ב-29 בפברואר 2024 זכה בבחירות וחזר להיות חבר פרלמנט, את ניצחונו הקדיש לעזה. בבחירות הכלליות ב-4 ביולי הוא הפסיד למועמד הלייבור והמפלגה הקואופרטיבית פול וו. 

=== קריירה כמנחה טלוויזיה ורדיו ===
בשנת 2008 החל להנחות תוכנית אקטואליה שבועית בשם "The Real Deal" ("העסק האמיתי") בערוץ החדשות הטלוויזיוני האיראני, PRESS TV, זרוע תעמולה בשפה האנגלית הממומן על-ידי ממשלת איראן. בשנת 2012 קיבל משרת מנחה בערוץ אל-מיאדין, המזוהה עם חזבאללה ועם משטר אסד.

ב-2019 כשמועדון הכדורגל האנגלי שהוא אוהד, ליברפול, זכה באליפות אנגליה בסיום העונה, החמיא גאלאוויי בתוכנית הרדיו אותה הגיש בתחנת TalkRadio באותה עת לכך שבחגיגות האליפות לא נראו דגלים ישראלים כלל. לאחר מכן פוטר גאלאוויי מעבודתו ותוכניתו בוטלה - כל זאת עקב מסריו האנטישמיים, למרות שהוא עצמו מחה על הגינויים כלפיו מכל צד - בנוסף לכך שגאלאוויי נודע כמתנגד נחרץ להגדרתו בתור "אנטישמי".<ref name=":0"></ref>

==עמדות==
גאלאוויי הוא בעל תפיסות סוציאליסטיות ואנטי-אימפריאליסטיות.<ref></ref> הוא ידוע כמתנגד חריף לציונות ולאימפריאליזם אמריקאי. בין היתר, גאלאוויי הביע תמיכה בארגון הטרור חזבאללה,<ref></ref> קיבל דרכון פלסטיני מראש הלשכה המדינית של חמאס אסמאעיל הנייה,<ref></ref> הכריז על מחוז ברדפורד כאזור "נקי מישראלים" ועזב דיבייט לאחר שגילה שיריבו בדיבייט הוא סטודנט ישראלי. בעקבות הלחימה ברצועת עזה במלחמת חרבות ברזל, גאלאוויי טען כי ישראל מבצעת רצח עם.<ref></ref>

אף על פי השתייכותו של גאלאוויי לפוליטיקה שמאלנית, הוא מחזיק בתפיסות שמרניות, תומך בממשלת איראן ומסרב לתמוך בזכויות להט"ב באופן מלא.<ref></ref><ref></ref><ref></ref>

== חייו האישיים ==
גאלאוויי נשוי ברביעית ואב לשישה ילדים. אשתו השנייה הייתה ממוצא פלסטיני, לה נישא בטקס מוסלמי ב-1994; אשתו השלישית הייתה ממוצא לבנוני, וגם לה נישא בטקס מוסלמי ב-2005.<ref></ref>

למרות שגאלאוויי גדל כנוצרי-קתולי ועדיין מזדהה ככזה, ב-2012 נטען במגזין הבריטי New Statesman כי הוא התאסלם בשנת 2000 בקילברן שבלונדון בטקס אמירת "שהאדה" שהתקיים בנוכחות חברים מאגודת המוסלמים של הממלכה המאוחדת. גאלאוויי הכחיש כי התקיים טקס שכזה וטען כי השקפתו האישית היא "עניינו הפרטי בלבד".<ref></ref>

== קישורים חיצוניים ==

* 

* 
* 

==הערות שוליים==

קטגוריה:חברי הפרלמנט של הממלכה המאוחדת (1987–1992)
קטגוריה:פוליטיקאים סקוטים
קטגוריה:חברי מפלגת הלייבור (הממלכה המאוחדת)
קטגוריה:אנטישמיות בממלכה המאוחדת: אישים
קטגוריה:פעילי שמאל רדיקלי
קטגוריה:סגל RT
קטגוריה:חברי הפרלמנט של הממלכה המאוחדת (1992–1997)
קטגוריה:חברי הפרלמנט של הממלכה המאוחדת (1997–2001)
קטגוריה:חברי הפרלמנט של הממלכה המאוחדת (2001–2005)
קטגוריה:חברי הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2010–2015)
קטגוריה:בריטים אנטי-ציונים
קטגוריה:אישים ממוצא סקוטי
קטגוריה:אישים ממוצא אירי
קטגוריה:אנטי-ציונים
קטגוריה:בריטים שנולדו ב-1954